15/05/2018 | Administración LocalMunicipal
Santiso
Aprobación definitiva da modificación da Ordenanza fiscal reguladora da taxa pola licenza de apertura de establecementos

ANUNCIO Aprobación definitiva da modificación da Ordenanza fiscal reguladora da taxa pola licenza de apertura de establecementos O Concello Pleno, en sesión ordinaria celebrada o día 13 de marzo de 2018, acordou a aprobación inicial da modificación da “Ordenanza fiscal reguladora da taxa pola licenza de apertura de establecementos”. Na data 20 de marzo de 2018 foi publicado o anuncio da aprobación inicial no Boletín Oficial da Provincia (BOP n.º 54) e no taboleiro municipal de anuncios por un prazo de trinta días hábiles, sen que se producisen reclamacións. Ao non presentarse reclamacións durante o prazo de exposición ao público, queda elevado a definitivo o acordo plenario inicial, cuxo texto íntegro se fai público, para o seu xeral coñecemento e en cumprimento do disposto no artigo 70.2 da Lei 7/1985, do 2 de abril, reguladora das bases do réxime local. <<Suprímese o seguinte contido do artigo 2 (“Feito impoñible”) da Ordenanza Fiscal reguladora da taxa pola licenza de apertura de establecementos: “Constituye el hecho imponible de la Tasa la actividad municipal, tanto técnica como administrativa, tendente a unificar si los establecimientos industriales y mercantiles reúnen las condiciones de tranquilidad, sanidad y salubridad y cualesquiera otras exigidas por las correspondientes Ordenanzas y Reglamentos municipales o generales para su normal funcionamiento, como presupuesto necesario y previo para el otorgamiento por este Ayuntamiento de la licencia de apertura a que se refiere el artículo 22 del Reglamento de Servicio de las Corporaciones Locales” Se introduce como contido do artigo 2 (“Feito impoñible” ) da Ordenanza Fiscal reguladora da taxa pola licenza de apertura de establecementos o seguinte texto: “1.–Constitúe o feito impoñible deste tributo a prestación polo Concello da actividade municipal, técnica e administrativa, de control e comprobación a fin de verificar se a actividade realizada ou que se pretenda realizar se axusta ao cumprimento dos requisitos establecidos na normativa sectorial, urbanística e medioambiental de calquera establecemento industrial, comercial, profesional, de servizos, espectáculos públicos ou actividades recreativas, así coma as súas modificacións, xa sexan da actividade ou do titular da mesma, co fin de procurar que os mesmos teñan as condicións de seguridade, salubridade, medioambientais e calquera outras esixidas polas normas reguladoras das autorizacións e licenzas de instalación e apertura ou funcionamento, ao abeiro das facultades de intervención administrativa.2.–Aos efectos deste tributo, considéranse suxeitos os supostos nos que resulte obrigatoria a solicitude e obtención de licenza de apertura ou actividade, ou a realización da actividade de verificación do cumprimento dos requisitos establecidos na normativa sectorial cando se trate de actividades non suxeitas a autorización ou control previo, senón a comunicación previa ou declaración responsable, como, entre outros, os seguintes: a) A primeira instalación dun establecemento ou actividade industrial, comercial, profesional ou de servizos, de espectáculos públicos ou recreativas. b) A ampliación de superficie de establecementos con licenza de apertura. c) A ampliación de actividade en establecementos con licenza de apertura. d) A ampliación de actividade con ampliación de superficie en establecementos con licenza de apertura. e) A reforma de establecementos con licenza de apertura, sen cambio de uso. f) A reapertura de establecemento ou local, por reiniciar a mesma o titular que obtivo a licenza no seu día. g) Estarán suxeitas á taxa tamén a apertura de pequenos establecementos, as autorizacións temporais de actividade ou apertura para locais ou actividades con ocasión de festas da vila, os que se habiliten para a celebración de festas especiais, os destinados a feiras de mostras, rastros, postos ou análogos. h) A posta en coñecemento da administración de calquera modificación dunha actividade que xa realizou a preceptiva declaración responsable, comunicación previa ou precisou licenza de apertura. i) O cambio de titular nas actividades nas que xa se realizou a preceptiva declaración responsable ou comunicación previa, tendo tal consideración a posta en coñecemento da administración do devandito cambio por persoa distinta para seguir exercéndoa nun establecemento sempre que tanto a propia actividade, o establecemento donde se desenvolve e as súas instalacións non tiveran sofrido modificacións respecto á desenvolvida polo anterior responsable e consonte á súa declaración, salvo as que expresamente se impoñan por precepto legal.3.–Entenderase por establecemento toda edificación, instalación ou recinto cuberto, ou ao aire libre, estea ou non aberto ao público, ou que sexa complemento ou accesorio doutro establecemento, ou actividade principal, destinado habitual ou temporalmente ao exercicio de actividades económicas.4.–Non integran o feito impoñible e, como consecuencia, non están suxeitas a esta taxa aquelas actividades para as que se solicite licenza de apertura ou verificación “a posteriori” de comunicación previa para levar a cabo a súa implantación no termo municipal, así como para a ampliación dun establecemento empresarial xa existente sempre que conleve a creación de novos postos de traballo, cando o seu código CNAE corresponda a algunha actividade económica das incluídas no eido da industria 4.0 ou da Ris3”>> Santiso, 10 de maio de 2018. O alcalde Asdo.: Manuel Adán López